JY LEES NOU Prinses Charlotte se eerste toer
Die hertog en hertogin van Cambridge, prins William en Kate Middleton, gaan vanaf 24 September Kanada toe op ’n amptelike toer van 8 dae.
En hierdie ampsbesoek is veral ekstra spesiaal, want dit sal prinses Charlotte se eerste een wees!
Ouboet prins George se eerste ampsbesoek was in 2014, toe hy saam met sy ma en pa in Nieu-Seeland en Australië gaan kuier het.
Met só ’n reis moet als natuurlik eksieperfeksie wees, daarom het hulle omtrent ’n gevolg en ’n half wat saamgaan.
Kate se span
Sekretaresse: Rebecca Deacon Rebecca sal sorg dat alles seepglad verloop. Indien Kate op haar eie ’n geleentheid moet bywoon, sal sý haar regterhand wees. Rebecca beplan ook die hertogin se dagboek.
Persoonlike assistent en uitrustings: Natasha "Tash" Archer
Buiten dat sy vir Kate persoonlik ondersteun, sal Natasha voor die toer spesiale uitrustings vir die hertogin uitsoek. Dis gewoonlik uitrustings deur Engelse ontwerpers.
Hare: Amanda Tucker Wat is Kate sonder haar ikoniese lokke? En haar haarkapper Amanda Tucker sal sorg dat elke haartjie op sy plek is.
William se span
Sekretaris: Miguel Head Hy is William se regterhand en sal sorg dat die besoek moeiteloos verloop. Hy beplan ook William se dagboek.
Diplomatieke adviseur: Sir David Manning Sir David sal diplomatieke raad gee aan sowel William as Kate. Hy is persoonlik in 2009 deur koningin Elizabeth II gekies om hulle te adviseer. Hy gee ook raad aan prins Harry.
Woordvoerder: Jason Knauf Dié Amerikaner sal ’n span van vier lei om seker te maak alle medianavrae word goed hanteer.
Of jy nou van dié koninklikes hou of nie, hul kinders bly darem maar ougat! En daar sal beslis oulike foto's van dié twee verskyn. Uitstappies en spesiale besoeke gaan vir hulle gereël word.
FOTO Instagram / @kensingtonroyal
Oppasser: Maria Teresa Turrion Borrallo Maria is die Cambridges se eie Mary Poppins. Kate respekteer haar ontsaglik baie en sal dikwels die kinders aantrek in die klere wat Maria persoonlik uitgekies of selfs as present gegee het.
Die toer sal op 24 September afskop.
A taste of scrumptious traditional Cornish cider at Healey's cider farm - a thriving local business and tourist attraction celebrating its 30th anniversary. A photo posted by Kensington Palace (@kensingtonroyal) on Sep 1, 2016 at 11:54am PDT